b'\n_START_ARTICLE_\nAugust Brinkmann\n_START_SECTION_\nBakgrunn\n_START_PARAGRAPH_\nMartin Cecilius August Brinkmann var s\xc3\xb8nn av C. August Brinckmann (1849\xe2\x80\x931930) og Caroline Mathilde Krogh (1856\xe2\x80\x931933). Faren var grosserer. _NEWLINE_August ble gift i 1911 med Theresia Stillmann (1887\xe2\x80\x931963). S\xc3\xb8nnen August Brinkmann jr. (1912\xe2\x80\x9391) ble ogs\xc3\xa5 professor i zoologi samme sted som faren, utnevnt 1954.\n_START_SECTION_\nAkademisk karriere\n_START_PARAGRAPH_\nAugust Brinkmann studerte anatomi og histologi (vevsl\xc3\xa6re) ved K\xc3\xb8benhavns Universitet, f\xc3\xb8r han unders\xc3\xb8kte haier ved Stazione Zoologica i Napoli 1900-01. _NEWLINE_Fra 1906 var han prorektor ved Den Kgl. Veterin\xc3\xa6r- og Landboh\xc3\xb8jskole i K\xc3\xb8benhavn, og mottok doktorgrad samme sted i 1911, men for en avhandling om hudkjertlene p\xc3\xa5 dr\xc3\xb8vtyggere. Samme \xc3\xa5ret fikk han arbeide ved Den Sundtske l\xc3\xa6restol i Zoologi ved Bergens Museum som hadde blitt etablert i 1907. Han jobbet mest med skjelettsamlingen fra diverse utgravninger. _NEWLINE_Sammen med de fire andre avdelingslederne ved Bergen Museum, ble Brinkmann i 1914 forfremmet til professor, som han var til sin d\xc3\xb8d  i 1940. De fire andre var Bj\xc3\xb8rn Helland-Hansen (biologisk), Jens Holmboe (botanisk), Carl Fredrik Kolderup (geologi) og Haakon Shetelig (historisk-antikvarisk). Han forsket endel med alle disse, kanskje spesielt med Shetelig i studiet av funnene i 1914 p\xc3\xa5 Ruskeneset ved Straume bru i Fana (publisert 1921). _NEWLINE_Brinkmann la ned mye praktisk arbeide i det som senere ble zoologisk avdeling ved Universitetet i Bergen. Hans erfaringer fra Napolioppholdet brukte han fra 1917 da han forestod byggingen av den nye biologiske stasjonen p\xc3\xa5 Laksnesset p\xc3\xa5 Herdla, et par mil nord om Bergen (innviet 1921).'